Document ID: /roh_data/filtered/fineweb-2-filterrobots_roh.jsonl.gz/66069

Mia finamira è dad ina giada vegnir al punct ch'jau sun en ina posiziun ch'jau poss cussegliar clubs professiunals.
In fan da ballape è Manuel Tuor gia da pitschen ensi. El viva cun sia famiglia en Val Sumvitg e visita il gimnasi da la Claustra da Mustér. Sco buob ha el dà activamain ballape cun ils juniors. Dapi il gimnasi è el dentant s'occupà autramain cun quest sport. El s'interessescha numnadamain, co e daco che profis da ballape vegnan cumprads da clubs e co questas tacticas funcziunan.
Uschia è naschida l'idea da crear in program da computer cun il num POGBA. Quest program ha per finamira da crear prognosas per profis. Sin fundament d'ina vasta paletta d'attributs e cun cumparegliar cun auters giugaders da ballape, fa il program lura ina cumparegliaziun ed ina prognosa. Ses program ha la Societad grischuna per la perscrutaziun da la natira premià.
Manuel Tuor è sa decidì da far suenter la matura in studi d'informatica. Ses program, quel vul el en mintga cas sviluppar vinavant en il futur.